CELEX: 52004PC0057
Language: fi
Date: 2004-04-23
Title: Ehdotus NEUVOSTON ASETUS Euroopan elin- ja työolojen kehittämissäätiön luomisesta annetun asetuksen (ETY) N:o 1365/75 muuttamisesta

EUROOPAN YHTEISÖJEN KOMISSIO
                                               Bryssel 23.4.2004
                                               KOM(2004) 57 lopullinen
                                               2004/0026 (CNS)
                                     Ehdotus
                             NEUVOSTON ASETUS
   Euroopan elin- ja työolojen kehittämissäätiön luomisesta annetun asetuksen
                        (ETY) N:o 1365/75 muuttamisesta
                               (komission esittämä)
FI                                                                            FI
 ---pagebreak---                                             PERUSTELUT
   1.        JOHDANTO
   Euroopan elin- ja työolojen kehittämissäätiö, jäljempänä ’säätiö’, joka perustettiin vuonna
   1975 neuvoston asetuksella (ETY) N:o 1365/751, kuuluu Euroopan unionin ensimmäisen
   sukupolven erillisvirastoihin. Se sijaitsee Dublinissa Irlannissa.
   Säätiön tehtävinä on käytännön kokemusten perusteella kehittää ja syventää pohdintaa
   elinympäristön ja työolojen keskipitkän ja pitkän aikavälin parantamisesta sekä tunnistaa
   muutokseen johtavat tekijät. Säätiöllä on kolmikantainen hallintoneuvosto, joka koostuu
   hallitusten, työnantajajärjestöjen ja työntekijäjärjestöjen kansallisista edustajista. Myös
   komissiolla on edustajansa hallintoneuvostossa. Euroopan tasolla toimivilla työnantaja- ja
   työntekijäjärjestöillä on kullakin tarkkailijansa hallintoneuvostossa. Euroopan työterveys- ja
   työturvallisuusvirasto (EU-OSHA) ja Efta-maiden edustaja osallistuvat hallintoneuvoston
   kokouksiin tarkkailijoina.
   Säätiön hallintoneuvoston kansallinen ja kolmikantainen kokoonpano on samanlainen kuin
   kahdella muulla hajautetulla erillisvirastolla: Euroopan ammatillisen koulutuksen
   kehittämiskeskuksella (Cedefop) Thessalonikissa Kreikassa ja Euroopan työterveys- ja
   työturvallisuusvirastolla (EU-OSHA) Bilbaossa Espanjassa. Hallintoneuvostojen kokoonpano
   esitetään selkeästi virastoja koskevissa perusasetuksissa. Säätiön hallintoneuvosto luotiin
   vaiheessa, jolloin yhteisöön kuului yhdeksän jäsenvaltiota, ja sen jälkeen kukin uusi
   jäsenvaltio on tuonut hallintoneuvostoon kolme uutta jäsentä. Nykyisellään siihen kuuluu 48
   jäsentä ja yhtä monta varajäsentä. Kun yhteisöön liittyy ensi vuonna kymmenen uutta
   jäsenvaltiota, hallintoneuvoston jäsenmäärä nousee 78:aan.
   Kansallisten työmarkkinaosapuolten ja hallitusten edustajien osallistuminen hallintoneuvoston
   työhön on olennaisen tärkeää säätiön toiminnalle, koska sosiaalialan kysymykset vaihtelevat
   suuresti Euroopan unionissa. Toisaalta kun otetaan huomioon unionin laajentuminen, on
   tärkeää varmistaa, että hallintoneuvosto pystyy vaikuttamaan merkittävästi toimintaan.
   Hallintoneuvosto kokoontuu tavallisesti kahdesti vuodessa tekemään säätiön
   toimintasuunnitelmaa ja talousarviota koskevat päätökset. Lisäksi työjärjestyksessä on
   perustettu puheenjohtajisto, jonka tarkoituksena on huolehtia kiireellisistä asioista
   hallintoneuvoston kokousten välillä. Hallintoneuvosto vastaa kuitenkin edelleen monista
   hankalista ja aikaa vievistä hallintotehtävistä, joiden ohella ei jää tarpeeksi aikaa tärkeämpien,
   säätiön toimintaan ja asemaan liittyvien strategisten kysymysten tarkasteluun.
   Tämän lainsäädäntöehdotuksen tavoitteena on vahvistaa hallintoneuvoston strategista asemaa
   ja antaa samalla enemmän hallinnollisia tehtäviä jo olemassa olevalle puheenjohtajistolle sekä
   tunnustaa virallisesti puheenjohtajiston asema perusasetuksessa.
   Lisäksi tavoitteena on luoda nykyaikaisempi ja joustavampi kehys, jonka puitteissa
   riippumattomat asiantuntijat osallistuvat säätiön toimintaan.
   1
           EYVL L 139, 30.5.1975, s. 1.
FI                                                   2                                                FI
 ---pagebreak---    Tiettyjä säännöksiä on myös lisätty säätiön henkilöstön saattamiseksi yhteisön
   henkilöstösääntöjen piiriin. Säätiö on ainoa yhteisön erillisvirasto, jolla on omat
   henkilöstösääntönsä. Euroopan yhteisöjen henkilöstösääntöjen uudistamisen yhteydessä on
   aiheellista sisällyttää säätiö yhteisön sääntöihin tämän asetuksen voimaantulosta alkaen.
   2.        TAUSTAA
   2.1.      Ulkoinen arviointi
   Vuonna 2001 suoritettiin säätiön ulkoinen arviointi, jossa tunnustetaan säätiön tärkeä osuus
   Euroopan unionin elin- ja työoloja koskevan tiedon hankinnassa sekä osoitetaan joitain
   parannettavia osa-aloja. Vaikka useimmat näistä kysymyksistä sisältyvät säätiön
   toimintasuunnitelmaan, jonka säätiön hallintoneuvosto hyväksyi ulkoisen arvioinnin jälkeen
   ja joka kattaa todettujen puutteiden korjaamiseksi tarkoitetut strategiset ja operatiiviset
   näkökohdat, kaksi arvioijien osoittamista seikoista olisi toteutettava lainsäädäntökehystä
   mukauttamalla: hallintoneuvoston asema ja tehtävät sekä säätiön asiantuntijakomitean
   toiminta.
   2.1.1.    Hallintoneuvosto
   Arvioijat totesivat, että hallintoneuvoston hallinnolliset tehtävät estävät sitä perehtymästä
   riittävästi      strategisiin     pohdintoihin.      Tämä       heikentää      hallintoneuvoston
   päätöksentekokapasiteettia. Lisäksi hallintoneuvoston kolmikantarakenteen tuoma lisäarvo
   menetetään osittain.
   Puheenjohtajistolla, josta on määrätty työjärjestyksessä, voisi olla tärkeämpi asema
   hallintoneuvoston tiettyjen hallinnollisten tehtävien suorittajana. Lisäksi sen asema olisi
   vahvistettava virallisesti asetuksessa, ja hallintoneuvoston ja puheenjohtajiston välinen suhde
   olisi määriteltävä selkeästi.
   2.1.2.    Asiantuntijakomitea
   Asiantuntijakomitea on perustettu säätiön perusasetuksen 10 ja 11 artiklalla. Sen
   tarkoituksena on antaa parasta mahdollista teknistä ja tieteellistä neuvontaa säätiön
   tärkeimmillä tutkimusaloilla eli elin- ja työoloihin liittyvissä kysymyksissä. Siihen kuuluu
   yksi jäsen kustakin jäsenvaltiosta. Komitea antaa lausunnon johtajan valmistelemasta
   ehdotuksesta säätiön toimintasuunnitelmaksi ja voi lisäksi antaa lausuntoja kaikista säätiön
   toimialaan kuuluvista kysymyksistä joko johtajan pyynnöstä tai omasta aloitteestaan.
   Asiantuntijakomitean asema säätiön rakenteessa onkin ollut melko heikko, eikä sillä ei ole
   ollut merkittävää vaikutusta säätiön toimintaan. On osoittautunut vaikeaksi varmistaa, että
   komitean jäsenten asiantuntemus on relevanttia ja toisiaan täydentävää ja että jäsenet ovat
   vakaasti sitoutuneet komitean työhön. Komitean tehtävät huomioon ottaen kansallinen
   edustus ei näytä olevan asianmukainen valintaperuste. Toisaalta jotkut asiantuntijakomitean
   jäsenet ovat erinomaisesti edistäneet säätiön työtä omalla erikoisalallaan. Näin ollen
   katsotaan, että asetuksessa on tärkeää säilyttää mahdollisuus käyttää ulkopuolisia erityisalojen
   asiantuntijoita heidän alojensa ja säätiön tarpeiden mukaan. Asiantuntijoita ei siis pitäisi valita
   kansallisuuden perusteella, vaan pikemminkin sen mukaan, miten he voivat edistää säätiön
   työtä. Näistä syistä ehdotetaan, että virallista asiantuntijakomiteaa ei säilytettäisi nykyisessä
   muodossaan, vaan annettaisiin säännöksiä, joiden avulla säätiö voi varmistaa, että se saa
FI                                                   3                                                 FI
 ---pagebreak---    toiminnalleen riippumattomien asiantuntijoiden oikein kohdennetun ja oikea-aikaisen tuen.
   Hallintoneuvosto päättää yksityiskohtaisista järjestelyistä säätiön johtajan tekemän
   ehdotuksen perusteella.
   2.2.       Säätiön, Cedefopin ja EU-OSHA:n2 kolmikantaisten hallintoneuvostojen
              yhteinen lausunto
   Nämä kolme yhteisön erillisvirastoa (säätiö, Cedefop ja EU-OSHA), joiden
   hallintoneuvostoilla on kolmikantainen kokoonpano, toimivat hyvin samankaltaisella tavalla.
   Kolmikantainen kokoonpano on kyseisille virastoille olennaisen tärkeä, ja se olisi säilytettävä.
   Kuten näiden kolmen viraston ulkoisista arvioinneista käy ilmi, virastojen hallintoneuvostojen
   toiminnassa on kuitenkin tiettyjä puutteita. Arvioinneissa ehdotetaan ratkaisuksi
   hallintoneuvostojen strategisen roolin ja puheenjohtajistojen toimeenpanevan roolin
   vahvistamista, kun taas johtajan edellytetään olevan selonteko- ja vastuuvelvollinen
   jokapäiväisestä johtamisesta.
   Tammikuussa 2003 virastot toimittivat komissiolle hallintoneuvostojensa yhteisen lausunnon
   omien hallintorakenteiden toiminnasta ja hallintotavasta, ja lausunto oli yhdenmukainen
   ulkoisten arviointien tulosten kanssa. Tässä lausunnossa hallintoneuvostot korostivat, että
   niiden tulevien hallintosääntöjen olisi perustuttava seuraaviin periaatteisiin: lähtökohtana on
   kolmikantainen hallintotapa; näiden elinten toimintaan osallistuvien työmarkkinaosapuolten
   (työntekijöiden ja työnantajien) asema, joka edellyttää niiden toimivan yhteisten sääntöjen
   mukaisesti ja eri tavoin kuin muut yhteisön virastot; ja lisäksi se, että kunkin maan kansallisen
   kolmikantaedustuksen säilyttäminen on välttämätöntä kaikkien toimijoiden mukaan
   saamiseksi ja ottaen huomioon sosiaalisille kysymyksille ominaisen etujen ja toimintamallien
   moninaisuuden.
   Näiden periaatteiden noudattamiseksi yhteisessä lausunnossa ehdotetaan, että
   hallintoneuvostojen olisi vastedeskin toimittava päätöksentekoeliminä ja vastattava viraston
   keskeisistä toimintalinjoista (strategia, talousarvio, työohjelma). Lisäksi siinä ehdotetaan, että
   puheenjohtajistoista tehtäisiin täytäntöönpanoelimiä, joilla olisi selkeästi määritellyt tehtävät.
   Niiden koon olisi vastedeskin oltava rajattu toiminnan tehokkuuden varmistamiseksi mutta
   riittävän suuri kolmikantaisuuteen perustuvien hallintoneuvostojen sisäisten näkemyserojen
   esille tuomiseksi.
   Hallintoneuvostot katsovat myös, että kunkin ryhmän (hallitukset, työntekijät, työnantajat)
   koordinointi on osoittautunut tehokkuutta merkittävästi parantavaksi tekijäksi. Näin ollen ne
   ehdottavat, että jo olemassa olevien koordinaattorien toiminta vahvistetaan virallisesti.
   2.3.       Euroopan parlamentin lausunto
   Komissio toteaa, että myöntäessään äskettäin vastuuvapauden sekä säätiölle että Cedefopille
   Euroopan parlamentti korosti virastojen hallintoneuvostojen järkeistämisen tarvetta ja kehotti
   komissiota antamaan tätä koskevia ehdotuksia.3 Komissio on tarkastellut huolellisesti
   Euroopan parlamentin kehotusta järkeistää kyseisten elinten toimintaa.
   2
            Euroopan elin- ja työolojen kehittämissäätiö, Euroopan ammatillisen koulutuksen kehittämiskeskus ja
            Euroopan työterveys- ja työturvallisuusvirasto.
   3
            A5-0079/2003, 28 kohta [Euroopan parlamentti] ”pitää tehokkuus- ja kustannussyistä mahdottomana
            kasvattaa entisestään erillisvirastojen hallintoneuvostojen kokoa Euroopan unionin tulevan
            laajentumisen aikana; katsoo laajentumisen tarjoavan hyvän tilaisuuden harkita perusteellisesti
FI                                                         4                                                    FI
 ---pagebreak---    Koska kaikkien jäsenvaltioiden täysimittainen edustus ja työmarkkinaosapuolten
   osallistuminen on olennaisen tärkeää yhteisön sosiaalipolitiikan kehittämiselle, komissio
   katsoo, että hallintoneuvostojen jäsenmäärän vähentäminen heikentäisi jäsenvaltioiden
   kolmikantaedustusta eikä siten olisi suositeltavaa. Toisaalta virastolle annettujen tehtävien
   erilainen luonne muihin yhteisön erillisvirastoihin verrattuna estää komissiota hyväksymästä
   Euroopan parlamentin ehdotusta samankaltaisia tehtäviä hoitavien elinten yhteisestä
   hallintoneuvostosta. Vaikka komissio siis haluaa säilyttää hallintoneuvostojen kansallisen ja
   kolmikantaisen luonteen, joka on erillisvirastojen tärkein ominaisuus, se ehdottaa
   hallintoneuvostojen työmenetelmien järkeistämistä niin, että vahvistetaan niiden strategista
   asemaa ja vähennetään kokousten määrää yhteen vuodessa. Tämän pitäisi taata se, että
   laajentumisella ei ole kielteisiä taloudellisia vaikutuksia.
   3.         KOMISSION EHDOTUSTEN PERUSTELUT
   Ulkoisten arvioijien havaintojen, viime vuosien menettelytapojen ja edellä mainitun kolmen
   hallintoneuvoston yhteisen lausunnon perusteella komissio ehdottaa säätiön perusasetukseen
   muutoksia, joiden tarkoituksena on parantaa vaikuttavuutta ja kustannustehokkuutta.
   Samanlaisia muutoksia ehdotetaan Cedefopin ja EU-OSHA:n osalta.
   Ehdotetut muutokset koskevat pääasiassa hallintoneuvoston hallintotapaa ja toimintaa.
   Hallintoneuvoston kansallinen kolmikantaedustus tunnustetaan onnistumisen kannalta
   keskeiseksi osatekijäksi ja se säilytetään. Nykyiset kolme ryhmää, nimittäin hallitusten,
   työnantajien ja työntekijöiden edustajat, tunnustetaan virallisesti samoin kuin koordinaattorin
   nimeäminen kussakin ryhmässä.
   Komissio ehdottaa, että hallintoneuvosto kokoontuisi periaatteessa kerran vuodessa ja tekisi
   kaikki vuosittaista toimintasuunnitelmaa ja talousarviota koskevat strategiset päätökset. Tämä
   muutos hallinnollisista strategisiin tehtäviin näkyy myös hallintoneuvoston nimessä, joka
   muuttuu johtokunnaksi.
   Lisäksi komission ehdotuksessa tunnustetaan virallisesti nykyinen puheenjohtajisto sekä
   vahvistetaan puheenjohtajiston ja hallintoneuvoston välinen työnjako. Puheenjohtajistossa
   olisi kahdeksan jäsentä eli hallintoneuvoston puheenjohtaja ja kolme varapuheenjohtajaa,
   kolme koordinaattoria sekä yksi komission edustaja. Puheenjohtajisto saa hallintoneuvostolta
   valtuudet suorittaa tiettyjä toimia hallintoneuvoston puolesta. Puheenjohtajiston ehdotetun
   koon ja kokoonpanon avulla varmistetaan tehokkuus, ja samalla niissä otetaan huomioon
   puheenjohtajistossa edustettujen ryhmien etunäkökohdat. Puheenjohtajisto ei äänestäisi, vaan
   sillä olisi yksimielisyyteen perustuva päätöksentekojärjestelmä.
   Asiantuntijakomitean osalta ehdotetuilla säännöksillä varmistettaisiin ulkoisten
   riippumattomien asiantuntijoiden jäsennelty ja kohdistettu osallistuminen säätiön toimintaan
   eri tutkimusalojen tarpeiden mukaan.
            uudelleen jo nyt yleensä hyvin kankeasti toimivien hallintoneuvostojen kokoonpanoa ja työtapoja;
            kehottaa komissiota antamaan viimeistään 31. heinäkuuta 2003 asianmukaisia ehdotuksia
            erillisvirastojen perustamisasetusten muuttamiseksi.”
FI                                                         5                                                 FI
 ---pagebreak---    Henkilöstöä koskevien säännösehdotusten avulla on tarkoitus ryhtyä soveltamaan
   henkilöstösääntöjä tai muuhun henkilöstöön sovellettavia palvelussuhteen ehtoja4 tämän
   asetuksen voimaantulon jälkeen palkattavaan säätiön henkilöstöön.
   4.        TOISSIJAISUUS JA OIKEASUHTEISUUS
   Säätiön tehtävinä on käytännön kokemusten perusteella kehittää ja syventää pohdintaa
   elinympäristön ja työolojen keskipitkän ja pitkän aikavälin parantamisesta sekä tunnistaa
   muutokseen johtavat tekijät. Säätiö tarjoaa tietoa ja analyyseja tukemaan elin- ja työoloja
   koskevan EU:n politiikan kehittämistä. Tässä mielessä virasto on toissijaisuus- ja
   suhteellisuusperiaatteiden mukainen.
   5.        OIKEUSPERUSTA
   Perusasetuksen oikeusperusta on Euroopan yhteisön perustamissopimuksen 235 artikla (nyk.
   308 artikla), ja näin ollen komissio katsoo, että 308 artikla on tähän asetukseen ehdotettujen
   muutosten oikeusperusta.
   6.        EHDOTETTUJEN MUUTOSTEN PERUSTELUT
             Asetusehdotuksen 1 artikla:
             3 artiklan 2 kohta:
   Artiklaan on lisätty erityinen viittaus tarpeeseen tehdä asianmukaista yhteistyötä EU-OSHA:n
   kanssa. Tämä noudattaa nykyistä käytäntöä ja on EU-OSHA:sta annetun asetuksen vastaavan
   säännöksen mukainen. Kumpikin elin toimii sosiaalipolitiikan alalla, mutta kummallakin on
   omat tehtävänsä.
   Näiden kahden elimen välillä jo tehtävää yhteistyötä ollaan lujittamassa. Nämä kaksi virastoa
   allekirjoittivat vuonna 2001 yhteisymmärryspöytäkirjan, jossa määritellään ulkoisessa
   arvioinnissa annettujen suositusten mukaiset yhteistyön tehostamisen suuntaviivat.
   Kesäkuussa 2003 virastot allekirjoittivat yhteistyösopimuksen, joka sisältää käytännön toimia.
   Komissio ottaa huomioon asiaa koskevat Euroopan parlamentin ja Euroopan talous- ja
   sosiaalikomitean huomautukset ja katsoo, että asetuksessa on tärkeää viitata selkeästi
   tällaiseen yhteistyöhön, sekä ehdottaa samanlaisen viittauksen lisäämistä EU-OSHA:a
   koskevan asetuksen muutosehdotukseen.
             5 artikla:
   Puheenjohtajiston asema tunnustetaan virallisesti. Lisäksi poistetaan viittaus
   asiantuntijakomiteaan, koska kyseinen komitea lakkautetaan nykyisessä muodossaan.
   4
           Euroopan yhteisöjen virkamiehiin sovellettavat henkilöstösäännöt ja yhteisöjen muuta henkilöstöä
           koskevat palvelussuhteen ehdot, jotka tulivat voimaan 5. maaliskuuta 1968 ja joista on säädetty 29.
           helmikuuta 1968 annetun neuvoston asetuksen (ETY, Euratom, EHTY) N:o 259/68 2 ja 3 artiklassa
           (EYVL L 56, 4.3.1968) sekä myöhemmin annetuissa, kyseisen asetuksen muuttamisesta annetuissa
           asetuksissa.
FI                                                      6                                                      FI
 ---pagebreak---              6 artiklan 1 kohta:
   Tämän artiklan muutokset, jotka koskevat hallintoneuvoston kokoonpanoa ja toimintaa, ovat
   samansuuntaisia ulkoisen arvioinnin tulosten sekä komissiolle toimitetun Euroopan elin- ja
   työolojen kehittämissäätiön, Euroopan työterveys- ja työturvallisuusviraston ja Euroopan
   ammatillisen koulutuksen kehittämiskeskuksen hallintoneuvostojen yhteisen lausunnon
   kanssa.
   Ehdotettu muutos ei vaikuta hallintoneuvoston kansalliseen ja kolmikantaiseen
   kokoonpanoon, mutta sanamuodon avulla voidaan säilyttää kunkin jäsenvaltion kansallista ja
   kolmikantaista edustusta koskeva periaate tarvitsematta muuttaa artiklaa jäsenvaltioiden
   määrän muuttuessa.
             6 artiklan 2 kohta:
   Hallintoneuvoston         kokoonpanoon       liittyvä     tasa-arvonäkökohta      on      lisätty
   perustamissopimuksen 3 artiklaan perustuvalla säännöksellä, joka koskee miesten ja naisten
   tasapuolista edustusta säätiön hallintoneuvostossa. Kohtaan on lisätty myös alakohta, joka
   koskee tarvetta julkaista tiedoksi hallintoneuvoston jäsenten luettelo Euroopan unionin
   virallisessa lehdessä. Viimeksi mainittu säännös kuvastaa säätiön nykyistä käytäntöä ja on
   avoimuutta ja tietojen saatavuutta koskevan Euroopan unionin politiikan mukainen.
             6 artiklan 4 kohta:
   Tässä on selkeästi ilmaistu, että puheenjohtaja ja varapuheenjohtajat edustavat kutakin
   hallintoneuvoston ryhmää sekä komissiota. Näin tehdään selväksi, että yksi puheenjohtajista
   edustaa komissiota, kuten säätiön työjärjestyksessä määrätään. Lisäksi puheenjohtajien
   toimikaudeksi esitetään yhtä vuotta, ja toimikausi voidaan uusia. Tämä on jatkuvuuden
   kannalta perusteltua, koska hallintoneuvosto kokoontuu vain kerran vuodessa.
             6 artiklan 5 kohta:
   Kokousten määrä on vähennetty kahdesta kerrasta yhteen vuodessa. Tämä on perusteltavissa
   hallintoneuvoston uuden, entistä merkittävämmän aseman ja sen suuren jäsenmäärän vuoksi.
   Lisäkokouksia voidaan tarvittaessa kutsua kokoon hallintoneuvoston jäsenten pyynnöstä, kun
   vähintään kolmasosa jäsenistä katsoo lisäkokouksen tarpeelliseksi.
             6 artiklan 7–10 kohta:
   Euroopan tasolla toimivien työmarkkinaosapuolten järjestöjen ryhmät ja koordinaattorit, joilla
   on nykyisinkin tärkeä osuus päätösten valmistelussa, tunnustetaan virallisesti 7 kohdassa.
   Tavoitteena on vahvistaa virallisesti hallintoneuvostossa edustettuina olevat kolme ryhmää ja
   niiden toimintatapa. Käytännössä on olemassa kolme erillistä ryhmää: kansallisten hallitusten,
   työnantajajärjestöjen ja työntekijäjärjestöjen edustajat. Ennen hallintoneuvoston kokouksia
   nämä kolme ryhmää käyvät toisistaan erillään sisäisiä keskusteluja, joiden tulokset esitetään
   hallintoneuvoston kokouksessa, sanotun kuitenkaan rajoittamatta kunkin hallintoneuvoston
   jäsenen henkilökohtaista oikeutta käyttää puheenvuoro.
   Tässä yhteydessä on syytä todeta, että yhteisön tasolla toimivien työmarkkinaosapuolten
   järjestöjen edustajat, jotka osallistuvat myös hallintoneuvoston kokouksiin ilman äänioikeutta,
   osallistuvat aktiivisesti hallintoneuvoston toimintaan erityisesti sovittamalla yhteen ryhmissä
FI                                                  7                                                FI
 ---pagebreak---    vallitsevia näkemyksiä. Yhteisön kolmen erillisviraston yhteisen, hallintoneuvostojen tulevaa
   hallintotapaa koskevan lausunnon mukaisesti ehdotetaan, että myös hallitusten ryhmä
   nimeäisi koordinaattorin, koska se parantaisi ryhmien välistä tasapainoa ja tehostaisi
   hallintoneuvoston toimintaa.
   Koska tämä organisaatiorakenne on osoittautunut hyödylliseksi ja sidosryhmät tukevat sitä,
   komission mielestä se on aiheellista vahvistaa virallisesti periaatteellisella tasolla ja jättää
   toimintaa koskevien yksityiskohtien määrittely uuden työjärjestyksen laatijoille.
   Hallintoneuvoston velvollisuudet, kokoonpano ja toimintasäännöt vahvistetaan
   työjärjestyksessä ilman että niihin viitataan asetuksessa. Artiklan 8 kohdassa ehdotetaan
   puheenjohtajiston roolin virallistamista, koska hallintoneuvosto siirtää sille lisää
   velvollisuuksia. Sanamuoto kuvastaa säätiön nykyistä käytäntöä. Jäsenten määrä
   (hallintoneuvoston puheenjohtaja ja kolme varapuheenjohtajaa, ryhmien kolme
   koordinaattoria ja yksi komission edustaja) on riittävä sen varmistamiseksi, että
   hallintoneuvoston eri mielipiteet otetaan huomioon kasvattamatta silti jäsenmäärää niin
   suureksi, että se heikentäisi menettelyjen tehokkuutta.
   Artiklan 9 kohdassa täsmennetään, että hallintoneuvosto päättää puheenjohtajiston vuotuisesta
   kokousaikataulusta, mutta lisäkokouksia voidaan kutsua koolle puheenjohtajiston jäsenten
   pyynnöstä.
   Artiklan 10 kohdassa todetaan, että puheenjohtajisto suorittaa hallintoneuvoston sille siirtämät
   toimenpiteet ja että se tekee päätökset yksimielisesti. Jos yksimielisyyteen ei päästä,
   puheenjohtajisto voi antaa asian hallintoneuvoston päätettäväksi. Tämän avulla varmistetaan
   hallintoneuvoston ja puheenjohtajiston välillä tarvittava avoimuus sekä se, että
   puheenjohtajiston menettelyt ovat hallintoneuvoston strategisten suuntaviivojen mukaisia.
             7 artiklan 1 kohta:
   Viittaus asiantuntijakomitean kuulemiseen säätiön toimintasuunnitelmaa valmisteltaessa
   poistetaan, koska kyseinen komitea korvataan mallilla, jossa ulkopuoliset asiantuntijat
   osallistuvat tapauskohtaisesti toimintasuunnitelmaan liittyvien kysymysten tarkasteluun.
             7 artiklan 4 kohta:
   Uusi kohta lisätään puheenjohtajiston valtuuksien määrittelemiseksi: valtuudet eivät saa olla
   päällekkäisiä johtajan toimivallan eivätkä hallintoneuvoston yksinomaisen, säätiön
   toimintasuunnitelmaan ja talousarvioon liittyvän toimivallan kanssa.
             9 artikla:
   Lisättyjen muutosten tarkoituksena on varmistaa, että hallintoneuvostoa koskeviin johtajan
   tehtäviin sisältyy tarvittaessa myös puheenjohtajisto.
             10 artikla:
   Artiklaa muutetaan, jotta se vastaa ulkopuolisten asiantuntijoiden uutta asemaa ja tehtäviä.
   Hallintoneuvosto voi toteuttaa tarvittavat, johtajan esittämät toimenpiteet sen
   varmistamiseksi, että riippumattomat asiantuntijat voivat osallistua työhön.
FI                                                 8                                                FI
 ---pagebreak---              11 artikla:
   Koska asiantuntijakomitea korvataan joustavammalla asiantuntijajärjestelmällä, kyseisen
   komitean asemaa ja toimintaa koskeva 11 artikla olisi poistettava.
             12 artiklan 1 kohta:
   Viittaus asiantuntijakomitean osuuteen säätiön toimintasuunnitelman valmistelussa on
   tarpeeton, koska kyseinen komitea lakkautetaan nykyisessä muodossaan.
             17 artikla:
   Nykyiset säätiötä koskevat erityissäännökset on korvattu erityisvirastojen henkilöstöä
   koskevin vakiosäännöksin, jotka ovat Euroopan yhteisöjen virkamiehiin ja muihin
   toimihenkilöihin sovellettavien henkilöstösääntöjen mukaisia. Yhteisön sääntöjä sovelletaan
   säätiön henkilökuntaan, joka palkataan tämän asetuksen voimantulon jälkeen. Kuten
   2 artiklassa (ks. jäljempänä) vahvistetaan, nykyisiä sääntöjä sovelletaan edelleen kyseisten
   sääntöjen mukaisesti palkattuun henkilöstöön.
   Lisäksi ehdotetaan, että kaikki tämän asetuksen viittaukset ’hallintoneuvostoon’ muutetaan
   muotoon ’johtokunta’, joka kuvaa paremmin sen strategista tehtävää.
             Asetusehdotuksen 2 artikla:
   Tässä artiklassa säädetään, että nykyisiä, neuvoston asetuksen (EHTY, ETY; Euratom)
   N:o 1860/76 mukaisia henkilöstösäännöksiä sovelletaan edelleen kyseisen asetuksen
   mukaisesti palkattuun henkilöstöön.
   7.        TALOUSARVIOTA KOSKEVAT TIEDOT:
   Ehdotetut muutokset eivät vaikuta säätiön kokonaistalousarvioon, koska uusia toimintoja ei
   aloiteta. Tästä syystä ehdotus annetaan ilman rahoitusselvitystä.
FI                                                9                                             FI
 ---pagebreak---                                                                2004/0026 (CNS)
                                                    Ehdotus
                                        NEUVOSTON ASETUS
          Euroopan elin- ja työolojen kehittämissäätiön luomisesta annetun asetuksen
                                   (ETY) N:o 1365/75 muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 308 artiklan,
   ottaa huomioon komission ehdotuksen5,
   ottaa huomioon Euroopan parlamentin lausunnon6,
   ottaa huomioon Euroopan talous- ja sosiaalikomitean lausunnon7,
   ottaa huomioon alueiden komitean lausunnon8,
   sekä katsoo seuraavaa:
   (1)     Euroopan elin- ja työolojen kehittämissäätiön luomisesta annettuun neuvoston
           asetukseen (ETY) N:o 1365/759 sisältyy säätiön ja erityisesti sen hallintoneuvoston
           organisaatiota koskevia säännöksiä. Kyseisiä säännöksiä on muutettu useaan kertaan,
           kun uusia jäsenvaltioita on liittynyt Euroopan unioniin ja hallintoneuvostoon on ollut
           lisättävä uusia jäseniä.
   (2)     Vuonna 2001 suoritetussa Euroopan elin- ja työolojen kehittämissäätiön, jäljempänä
           ’säätiö’, ulkoisessa arvioinnissa korostetaan tarvetta mukauttaa asetuksen (ETY) N:o
           1365/75 säännöksiä säätiön ja sen hallinnollisten rakenteiden tehokkuuden ja
           vaikuttavuuden säilyttämiseksi, asiantuntijakomiteaa koskevien säännösten
           uudistaminen mukaan luettuna.
   (3)     Euroopan parlamentti on kehottanut komissiota tarkastelemaan uudelleen
           erillisvirastojen hallintoneuvostojen kokoonpanoa ja työtapoja ja antamaan asiaa
           koskevia ehdotuksia.10
   5
           EUVL C […], […], s. […].
   6
           EUVL C […], […], s. […].
   7
           EUVL C […], […], s. […].
   8
           EUVL C […], […], s. […].
   9
           EYVL L 139. 30.5.1975, s. 1, asetus sellaisena kuin se on viimeksi muutettuna neuvoston asetuksella
           (EY) N:o 1649/2003 (EUVL L 245, 29.9.2003, s. 25).
   10
           A5-0079/2003, 28 kohta.
FI                                                     10                                                      FI
 ---pagebreak---    (4)  Säätiön, Euroopan työterveys- ja työturvallisuusviraston ja Euroopan ammatillisen
        koulutuksen kehittämiskeskuksen hallintoneuvostot ovat toimittaneet komissiolle
        yhteisen lausunnon hallintoneuvostojen tulevasta hallintotavasta ja toiminnasta.
   (5)  Säätiön, Euroopan työterveys- ja työturvallisuusviraston ja Euroopan ammatillisen
        koulutuksen kehittämiskeskuksen kolmikantaisuuteen perustuva hallintotapa, jossa
        kansalliset hallitukset, työnantajajärjestöt ja työntekijäjärjestöt ovat edustettuina, on
        kyseisten elinten toiminnan onnistumisen kannalta olennaisen tärkeää.
   (6)  Työmarkkinaosapuolten osallistuminen näiden kolmen yhteisön elimen hallintotapaan
        on erityiskäytäntö, joka edellyttää niiden toimivan yhteisten sääntöjen mukaisesti.
   (7)  Hallitusten, työnantajien ja työntekijöiden muodostaman kolmen ryhmän esiintyminen
        hallintoneuvostossa sekä koordinaattorin nimeäminen sekä työnantajien että
        työntekijöiden ryhmälle on osoittautunut olennaisen tärkeäksi. Kyseinen järjestelmä
        olisi siksi vahvistettava virallisesti sekä laajennettava koskemaan hallitusten ryhmää.
   (8)  Kunkin jäsenvaltion kansallisen kolmikantaedustuksen säilyttämisellä varmistetaan
        kaikkien tärkeimpien sidosryhmien osallistuminen sekä se, että sosiaalialan
        kysymyksille ominainen etunäkökohtien ja toimintamallien moninaisuus otetaan
        huomioon.
   (9)  On tarpeen ennakoida unionin tulevan laajentumisen käytännön vaikutuksia säätiöön.
        Hallintoneuvoston kokoonpanoa ja toimintaa olisi mukautettava uusien jäsenvaltioiden
        liittymisen huomioon ottamiseksi.
   (10) Puheenjohtajistoa, josta määrätään hallintoneuvoston työjärjestyksessä, on tarpeen
        lujittaa säätiön toiminnan jatkuvuuden ja päätöksenteon tehokkuuden varmistamiseksi,
        ja puheenjohtajiston kokoonpanon olisi edelleen vastattava hallintoneuvoston
        kolmikantarakennetta.
   (11) Komission tavoitteena on perustamissopimuksen 3 artiklan mukaisesti poistaa epätasa-
        arvo ja edistää naisten ja miesten tasa-arvoa kaikissa toimissa. Siksi on aiheellista
        antaa säännökset, joilla edistetään miesten ja naisten tasapuolista edustusta
        hallintoneuvoston kokoonpanossa.
   (12) Hallintoneuvoston olisi voitava varmistaa riippumattomien asiantuntijoiden virallinen
        osallistuminen sen työskentelyyn tietyn ajan toimintasuunnitelman täytäntöönpanoon
        liittyvien erityistarpeiden edellyttämällä tavalla.
   (13) Säätiö on ainoa yhteisön erillisvirasto, jolla on omat henkilöstösääntönsä. Vuonna
        2004 toteutettava Euroopan yhteisöjen henkilöstösääntöjen uudistus huomioon ottaen
        on aiheellista korjata tällainen epäjohdonmukaisuus ja mukauttaa säätiön henkilöstöä
        koskevia säännöksiä. Euroopan elin- ja työolojen kehittämissäätiön henkilöstöä
        koskevista palvelussuhteen ehdoista annettua neuvoston asetusta (EHTY, ETY,
        Euratom) N:o 1860/7611 olisi edelleen sovellettava kyseisen asetuksen säännösten
        mukaan palkattuun säätiön henkilöstöön.
   (14) Asetus (ETY) N:o 1365/75 olisi näin ollen muutettava vastaavasti.
   11
        EYVL L 214, 6.8.1976, s. 24.
FI                                                11                                              FI
 ---pagebreak---    (15)    EY:n perustamissopimuksessa ei ole muuta tämän asetuksen antamiseen valtuuttavaa
           määräystä kuin 308 artikla,
   ON ANTANUT TÄMÄN ASETUKSEN:
                                                 1 artikla
   Muutetaan asetus (ETY) N:o 1365/75 seuraavasti:
   1)        Korvataan 3 artiklan 2 kohta seuraavasti:
   ”2. Säätiö toimii mahdollisimman tiiviissä yhteistyössä jäsenvaltioissa tai kansainvälisellä
   tasolla toimivien erikoislaitosten, -säätiöiden ja -toimielinten kanssa. Säätiö varmistaa, että se
   tekee asianmukaista yhteistyötä erityisesti Euroopan työterveys- ja työturvallisuusviraston
   kanssa, sanotun kuitenkaan rajoittamatta sen omia tavoitteita.”
   2)        Korvataan 5 artikla seuraavasti:
                                                    ”5 artikla
   Säätiössä on:
             a) johtokunta;
             b) puheenjohtajisto;
             c) johtaja ja apulaisjohtaja.”
   3)        Korvataan 6 artikla seuraavasti:
                                                ”6 artikla
             1. Johtokuntaan kuuluu:
             a) yksi kunkin jäsenvaltion hallitusta edustava jäsen;
             b) yksi kunkin jäsenvaltion työnantajajärjestöjä edustava jäsen;
             c) yksi kunkin jäsenvaltion työntekijäjärjestöjä edustava jäsen;
             d) kolme komissiota edustavaa jäsentä.
             2.     Neuvosto nimittää 1 kohdan a, b ja c alakohdassa tarkoitetut jäsenet siten, että
             jokaisessa edellä mainitussa ryhmässä on yksi jäsen kustakin jäsenvaltiosta. Samalla
             ja samoin ehdoin kuin varsinaisen jäsenen neuvosto nimittää varajäsenen, joka
             osallistuu johtokunnan kokouksiin ainoastaan varsinaisen jäsenen poissa ollessa.
             Komissio nimittää sitä edustavat varsinaiset jäsenet ja varajäsenet itse.
FI                                                  12                                                FI
 ---pagebreak---       Kun jäsenvaltiot, työnantajajärjestöt ja työntekijäjärjestöt laativat neuvostolle
      ehdokasluettelonsa, niiden on pyrittävä varmistamaan miesten ja naisten tasapuolinen
      edustus johtokunnassa.
      Neuvosto julkaisee tiedoksi johtokunnan jäsenten luettelon Euroopan unionin
      virallisessa lehdessä.
      3. Johtokunnan jäsenten toimikausi on kolme vuotta. Sama jäsen voidaan nimittää
      uudeksi toimikaudeksi.
      Jos jäsenen toimikausi päättyy tai jäsen eroaa tai erotetaan, hän jatkaa tehtävässään,
      kunnes hänet on nimitetty uudeksi toimikaudeksi tai hänen tilalleen on nimitetty uusi
      jäsen.
      4. Johtokunta valitsee 7 kohdassa tarkoitetun kolmen ryhmän sekä komission
      edustajien keskuudesta yhdeksi vuodeksi puheenjohtajansa ja kolme
      varapuheenjohtajaa, jotka voidaan nimittää uudeksi toimikaudeksi.
      5. Puheenjohtaja kutsuu johtokunnan koolle kerran vuodessa. Puheenjohtaja kutsuu
      koolle lisäkokouksia, kun vähintään kolmasosa johtokunnan jäsenistä sitä pyytää.
      6. Johtokunta tekee päätöksensä jäsentensä äänten ehdottomalla enemmistöllä.
      7. Hallitusten, työntekijäjärjestöjen ja työnantajajärjestöjen edustajien on kunkin
      muodostettava johtokunnan sisällä toimiva ryhmä. Kunkin ryhmän on nimettävä
      koordinaattori. Työntekijä- ja työnantajaryhmien koordinaattorit edustavat kukin
      järjestöään Euroopan tasolla ja osallistuvat johtokunnan kokouksiin ilman
      äänioikeutta.
      8. Johtokunta asettaa puheenjohtajiston. Puheenjohtajisto muodostuu johtokunnan
      puheenjohtajasta ja kolmesta varapuheenjohtajasta sekä kunkin 7 kohdassa
      tarkoitetun ryhmän koordinaattorista ja yhdestä komission edustajasta.
      9. Johtokunta päättää puheenjohtajiston vuotuisesta kokousaikataulusta.
      Puheenjohtaja kutsuu koolle puheenjohtajiston lisäkokouksia sen jäsenten pyynnöstä.
      10. Puheenjohtajiston päätökset tehdään yksimielisesti. Jos yksimielisyyteen ei
      päästä, puheenjohtajisto antaa asian johtokunnan päätettäväksi.”
   4) Muutetaan 7 artikla seuraavasti:
      a) Korvataan 1 kohta seuraavasti:
      ”1. Johtokunta johtaa säätiötä, jonka suuntaviivat se määrää. Johtokunta hyväksyy
      johtajan tekemän ehdotuksen perusteella toimintasuunnitelman yhteisymmärryksessä
      komission kanssa.”
      b) lisätään seuraava 4 kohta:
      ”4. Puheenjohtajisto toteuttaa johtokunnan antamin valtuuksin kaikki säätiön
      johtamisen edellyttämät toimenpiteet johtokunnan kokousten välillä lukuun ottamatta
FI                                          13                                               FI
 ---pagebreak---             12 ja 15 artiklassa tarkoitettuja tehtäviä ja sanotun kuitenkaan rajoittamatta 8 ja 9
            artiklassa vahvistettuja johtajan velvollisuuksia.”
   5)       Korvataan 9 ja 10 artikla seuraavasti:
            ”9 artikla
            1. Johtaja vastaa säätiön hallinnosta ja panee täytäntöön johtokunnan ja
            puheenjohtajiston päätökset. Hän edustaa säätiötä oikeudellisesti.
            2. Johtaja käyttää 17 artiklan 1 kohdassa tarkoitettuja valtuuksia, sanotun kuitenkaan
            rajoittamatta 8 artiklan 1 kohdan soveltamista.
            3. Johtaja valmistelee johtokunnan ja puheenjohtajiston käsiteltäväksi tulevat asiat.
            Johtaja tai apulaisjohtaja tai kummatkin osallistuvat johtokunnan ja
            puheenjohtajiston kokouksiin.
            4. Johtaja antaa tehtävänsä suorittamisesta johtokunnalle selvityksen.
            10 artikla
            Johtokunta voi johtajan esityksestä pyytää riippumattomilta asiantuntijoilta
            lausunnon tietyistä vuosittaiseen toimintasuunnitelmaan liittyvistä kysymyksistä.”
   6)       Poistetaan 11 artikla.
   7)       Korvataan 12 artiklan 1 kohdan toinen alakohta seuraavasti:
            ”Johtaja ottaa edellä mainittua suunnitelmaa laatiessaan huomioon yhteisön
            toimielinten sekä Euroopan talous- ja sosiaalikomitean lausunnot.”
   8)       Korvataan 17 artikla seuraavasti:
            ”17 artikla
            1. Säätiön henkilöstöön, joka on palkattu [tämän asetuksen voimaantulopäivä]
            jälkeen, sovelletaan tapauksen mukaan joko Euroopan yhteisöjen virkamiehiin
            sovellettavia henkilöstösääntöjä tai Euroopan yhteisöjen muuhun henkilöstöön
            sovellettavia palvelussuhteen ehtoja. Säätiö käyttää henkilöstönsä suhteen tapauksen
            mukaan joko nimittävälle viranomaiselle tai hankintaviranomaiselle annettuja
            valtuuksia.
            2. Johtokunta antaa yhteisymmärryksessä komission kanssa asianmukaiset
            täytäntöönpanosäännöt.”
   9)       Korvataan artikloissa esiintyvä termi ’hallintoneuvosto’ termillä ’johtokunta’.
                                                2 artikla
   Neuvoston asetuksen (EHTY, ETY, Euratom) N:o 1860/76 soveltamista jatketaan kyseisen
   asetuksen sääntöjen mukaisesti palkattuun Euroopan elin- ja työolojen kehittämissäätiön
   henkilöstöön.
FI                                                 14                                              FI
 ---pagebreak---                                               3 artikla
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä […]
                                               Neuvoston puolesta
                                               Puheenjohtaja
FI                                               15                                        FI